Estasyon ng Gil Puyat

Ang Estasyong Gil Puyat ng LRT (na minsang tinatawag na Estasyong Buendia ng LRT) ay isang estasyon sa Manila LRT (LRT-1). Katulad ng iba pang estasyon ng LRT-1, nakaangat ang estasyong Gil Puyat. Matatagpuan ito sa Pasay at nakapangalan ito dahil matatagpuan ito sa ibabaw ng Abenida Gil Puyat. Ang mismong abenida ay ipinangalan mula sa yumaong senador at estadista na si Gil Puyat.

Ito ay nagsisilbing pangsiyam estasyon para sa mga tren na patungong Fernando Poe Jr., at ikalabim-pitong estasyon para sa mga tren na patungong Dr. Santos.

Isa ito sa mga apat na estasyon ng LRT na naglilingkod sa Lungsod ng Pasay, ang iba pa ay Libertad, Libertad at Baclaran.

Ang estasyon ay pangunahing transfer point para sa mga pasahero na papuntang Makati CBD (central business district).

Mga kalapit na palatandaang pook
Malapit ang estasyon sa tanyag na Cartimar Shopping Center na kilala sa mga tindahan pang-alagang hayop nito, gayundin sa satelayt kampus ng Arellano University at kampus ng Philippine Law School. Malapit din ito sa Blessed Elena Academy, Pasay City Academy, Southeastern College, at Manila Adventist Medical Center (dating Manila Sanitarium). Di-kalayuan mula sa estasyon matatagpuan ang gusali ng Senado sa hugnayan ng GSIS, ang punong-tanggapan ng Philippine National Bank, World Trade Center Metro Manila at Star City sa hugnayan ng Sentrong Pangkultura ng Pilipinas, gayundin ang EGI Mall at Atrium Suites.

Mga kawing pangpanlalakbay
Nakatayo sa tabi ng estasyon ang isang terminal ng bus para sa kapuwa panlungsod at panlalawigan na mga bus. Humihinto rito ang mga bus na dumadaan sa rutang Buendia (Gil Puyat), gayundin ang mga bus na papuntang Batangas, Laguna, Quezon at Marinduque. Humihinto rin malapit sa estasyon ang mga bus na dumadaan sa ruta ng Abenida Taft.

Humihinto rin ang mga taksi, dyipni, at traysikel malapit sa estasyon, at naglilingkod sa mga mananakay na nakatira malayo sa estasyon.

Ang mga pinakamalapit na estasyon ng PNR at MRT ay matatagpuan may-kalayuan sa kahabaan ng Abenida Gil Puyat (Buendia), kapuwa matatagpuan sa Makati.

Pagkakaayos ng Estasyon
L2Mga platapormaPlatapormang pagilid, magbubukas ang mga pinto sa kananPlataporma A← Unang Linya ng LRT patungong Fernando Poe Jr.Plataporma B→ Unang Linya ng LRT patungong Dr. Santos →Platapormang pagilid, magbubukas ang mga pinto sa kananL2LipumponMga faregate, bilihan ng tiket, sentro ng estasyon, mga tindahanL1DaananArellano University



Gil Puyat